Programskisse FORENESDAGENE 10.-12.juni 2022

Kretsen gjentar suksessen og inviterer alle grupper som ikke har egen «gruppeleir» til felles leir med ramme «Forenesdagene»

Tropp deltar med overnatting i telt fra fredag til søndag.

Rovere deltar som ledere i tillegg til at roverombudet i kretsen inviterer til roveropptakelse på hemmelig sted ut av leiren fra lørdag til søndag. – Alle rovere kan delta i oppbygging av leiren fra fredag til lørdag.

Søndag er det åpen dag med marked. Da kan foreldre komme på besøk og være med fra kl.12.

Hjelmeland er Tropp.

## FREDAG

18. Områder fordelt og merket – klar for Innrykk. Ansvarlig: (Camp773)

Område merkes med gruppeskilt (gruppene fordeler patruljeområder selv)

18.-19. Ankomst busser

Alle slår leir

22. Ledermøte i hovedhuset Ansvarlig: Ivar

- Toalettvask (lister på når din gruppe har ansvar kommer)

23. Samling for alle rovere Ansvarlig: Roverombudet

23. Ro i leiren

## LØRDAG

08. Revelje Ansvarlig: Alle

08.30 Flaggheis for alle med ord for dagen Ansvarlig: Kretsen

Frokost med smøring av nistemat

10. Inspeksjon Ansvarlig: Alle

10.30 Alle klar til aktivitet (sekk med sitteunderlag, niste, drikke o.l.)

11. Start aktiviteter – tema VENNSKAP

11.-16. Tropp: \*Tur til Svortingsvatnet. Ansvarlig: Anita

\*Kano ut på vatnet.

\*Bading

* *Husk plan B ved dårlig vær:*
* Spikking av eget bestikk eller skjerfring
* Bretting av skjerf

13.-15. Beverløype – hver koloni har sin post Ansvarlig: Alle (Marianne)

* Alle enheter stiller med postmannskap til sin post.

Flokk: Heiatrollet konkurranse – hver flokk har sin post Ansvarlig: Alle (Marianne)

* Alle enheter stiller med postmannskap til sin post.

16.-18 Speiderne lager middag (lederne veileder)

18.-20. Åpen kiosk

20.-21. **LEIRBÅL**. Med ett innslag fra hver speidergruppe. Ansvarlig: Marianne

22. Ledermøte Ansvarlig: Ivar

- Utdeling av 5 Furunesdalerne til speidere og besøkende (penger til markedet)

23. Ro i leiren

## SØNDAG

08. Revelje Ansvarlig: Alle

08.30 Flaggheis for alle med ord for dagen Ansvarlig: Kretsen

Frokost

10. Inspeksjon Ansvarlig: Alle

10.-12. Alle gjør seg klar for marked

**12.–14. MARKED – åpen dag**.

Alle deltar, Hjelmeland har denne planen:

* Kaste våte svamper på leder. (Utstyr: 2 bøtter, presenning, stokker,svamper)
* Neglelakkering (Utstyr: Neglelakk)
* Premiering

Kiosk åpen

Markedsplassen er på tunet

De som har brukt lokaler har ansvar for utvask

14:15 Siste felles samling Ansvarlig: Kretsen

Alle pakker leir og drar hjem (foreldre bidrar)

Utsjekking av områder og hytter Ansvarlig: Camp773

16.00 Hjemreise

**Felles ramme for marked på søndag.**

Arrangørene deler ut penger «Foreneset dalere» som er valutaen en kjøper og selger tjenester eller ting med. På markedet stiller alle gruppene med ett eller flere innslag og tar betalt for det, samtidig som en også går rundt og ser hva de andre gruppene har funnet på og kjøper hos dem. Poenget er at pengene skal være i omløp i løpet av markedet. Alle pengene skal leveres inn igjen!! Innslag på markedet kan være salg av popkorn, lapper, saft eller ting en har laget/spikket, tilbud om «transport», manikyr, massasje, ansiktsmaling, hårfletting mm. En kan også danse, leke eller ha med seg spill. Det er bare fantasien som setter grenser.

**Foreneset har et romslig kjølerom**, og det vil alltid bli satt på dersom noen har ønsker om det. Der er det like kaldt som i et kjøleskap, slik at en kan ha med matvarer som trenger slike temperaturer. Husk å tømme kjølerommet for deres egne matvarer ved avreise!

Det står **traller** nede i låven til utlån for alle som ønsker å trille utstyret sitt over.

**Koking av mat på bål**

Det er tillatt å tenne bål, men ikke direkte på bakken. Det anbefales å bruke halve oljefat el.l. som løftes fra bakken/plasseres på steiner som grue for å unngå å grave hull i bakken som ildsted, og for å unngå å lage brennemerke i bakken. Det skal alltid være to vannbøtter ved bål, og gjerne også annet slokkeutstyr. Gruppene er ansvarlige for vakthold til åpen ild er slukket.

Hvis det blir bålforbud, er det mulig og koke på storkjøkken låve eller i hovedhuset.

**Vannpostene**

Vannpostene blir skrudd på når vi er på Forenesdagene. Der skal man **KUN** hente vann til bruk på gruppens leirområde. Det er ikke lov å leke ved, drikke av, vaske hender, vaske kjørler, pusse tenner eller annet rundt vannpostene. Det er heller ikke lov å vaske kjørler i vaskene på toalettene.

**Beredskap:**

Hver enkelt gruppe har ansvar for sine speidere og aktiviteter. Speidernes beredskapsgruppe vil være til stede og kan bistå ved mer alvorlige hendelser. Samlingsplass ved brann og lignende (når klokkene ringer er tunet ved flaggstangen)

**Hunder:**

Det er ikke tillatt med hunder.

**Kiosk:**

Camp773 vil sette opp en kiosk med vanlige kioskvarer og litt speidermerker og effekter. Vipps eller kontanter. Kr.100,- pr. speider